Penerbangan 470 LAM Mozambique Airlines

Penerbangan 470 LAM Mozambique Airlines merupakan penerbangan berjadual penerbangan penumpang Syarikat Penerbangan LAM Mozambique dari Lapangan Terbang Maputo, Mozambique yang terhempas pada 29 November 2013 di Taman Negara Bwabwata (EN) di Namibia dalam perjalanan ke Lapangan Terbang Quatro de Fevereiro, Angola. Kapal terbang itu berlepas pada masanya tetapi gagal tiba di tujuannya. Bangkai pesawat tersebut dijumpai pada hari berikutnya pada 30 November 2013 di Taman Negara Bwabwata di utara Namibia, separuh jalan antara lapangan terbang berlepas dan ketibaannya. Kesemua 33 orang termasuk 6 anak kapal yang menaikinya terbunuh. Cuaca dikatakan buruk pada masa kejadian dengan hujan lebat di kawasan laluan penerbangan. Ia merupakan kemalangan maut pertama bagi syarikat penerbangan ini sejak 1970, dan paling ramai terbunuh bagi Mozambique sejak pesawat presiden Mozambique, Tupolev Tu-134A-3 yang membawa Presiden Samora Machel terhempas pada tahun 1986.

Pesawat
Pesawat yang terbabit dalam kemalangan adalah Embraer E190 dengan nombor siri pengilangan 581, didaftar sebagai C9-EMC dan dinamakan "Chaimite". Dibina pada Oktober 2012, ia dihantar pada Syarikat penerbangan LAM Mozambique pada November 2012 dan sejak itu telah mengumpul 2905 jam penerbangan dalam 1877 kitaran penerbangan. Ia menggunakan dua enjin General Electric CF34-10E.

Kejadian
Kapal terbang tersebut sedang terbang pada ketinggian  di ruang udara Botswana apabila ia mula kehilangan altitud secara mengejut. Pesawat menjunam dengan pantas pada kadar sekitar  dan telah dijejak pada radar. Jejak pesawat hilang dari skrin pada ketinggian  dari aras laut. Hubungan terakhir dengan pusat kawalan udara dilakukan pada 13:30 masa tempatan di utara Namibia semasa hujan lebat.

Mangsa
Menurut Syarikat penerbangan LAM Mozambique, terdapat jumlah keseluruhan 33 di atas pesawat (27 penumpang dan 6 anak kapal.) Menurut Timbalan Komisioner Pasukan Polis Namibia Willy Bampton, tidak seorangpun yang terselamat dan "pesawat terbakar hangus menjadi abu."

Rujukan

Pautan luar

 Interim Report (Archive) Directorate of Aircraft Accident Investigations Namibia 
 LAM Mozambique Airlines
 Flight TM 470 (Archive)
 Voo TM 470  (Archive)
 Embraer
 "COMMUNIQUÉ." (Archive) 30 November 2013. 
 "COMUNICADO." (Archive) 30 November 2013. 

2013 di Mozambique
2013 di Namibia
Kemalangan udara pada 2013